[{"text_idx": "#000001", "text": "Cymerodd Thomas Fricker ran yn ein Cystadleuaeth Roboteg no\u0302l yn 2016 ac \u2013 ynghyd a\u0302\u2019i gyd-aelodau ti\u0302m o Ysgol Gyfun Archbishop McGrath a\u2019r athrawes Fiona Greenwood \u2013 enillodd yn ein rownd derfynol. Eleni, cefnogodd ei chwaer iau a thi\u0302m Archbishop McGrath 2023 yn eu hymgais i adennill teitl y Pencampwyr! Dyma ei stori..."}, {"text_idx": "#000002", "text": "Mae Thomas wedi cael diddordeb brwd mewn cyfrifiadureg erioed, ond agorwyd ei lygaid pan gafodd ei ddysgu i raglennu yn Scratch am y tro cyntaf ym Mlwyddyn 6. Roedd dysgu y gallai greu beth bynnag y gallai feddwl amdano gan ddefnyddio offer y gallai ei ddeall yn hynod ddiddorol iddo. Roedd yn siomedig bod llai o Scratch yn rhan o'i wersi ysgol uwchradd, tan iddo ymuno a\u0302'r clwb cod."}, {"text_idx": "#000003", "text": "Gan fod ganddo ddiddordeb mewn darganfod sut mae pethau'n gweithio, ymunodd a\u0302 chlwb codio'r ysgol a oedd yn rhan o Technocamps, lle bu'n mwynhau dylunio, peiriannu ac adeiladu robot gan ddefnyddio'r pecyn LEGO MINDSTORMS a ddarparwyd. Mae'n cofio helpu'n bennaf gyda'r theori y tu o\u0302l i'r cod ar gyfer y robot a'i raglennu. Yna adeiladodd aelod arall o'r ti\u0302m, Sam, y robot."}, {"text_idx": "#000004", "text": "Oherwydd cyfyngiadau ar niferoedd, ni fynychodd Thomas ddigwyddiad y rownd derfynol yn bersonol, ond mae'n cofio rhaglennu'r robot a phrofi'r cod dro ar o\u0302l tro gyda gwelliannau bach bob tro, nes i'r ti\u0302m ei gael i weithio o'r diwedd. Gweithiodd system profi a methu syml swyn!"}, {"text_idx": "#000006", "text": "Mwynhaodd Thomas y cyfle i weithio ar rywbeth roedd yn falch ohono. Dyma\u2019r tro cyntaf iddo fod yn rhan o brosiect codio ac roedd yn falch o\u2019r robot greodd y ti\u0302m. Roedd mynd ymlaen i ennill y gystadleuaeth yn well byth, gan brofi bod eu holl waith caled yn werth chweil."}, {"text_idx": "#000007", "text": "Fel dirprwy bennaeth ym Mlwyddyn 13, casglodd Thomas grw\u0302p o fyfyrwyr cyfrifiadureg o Flwyddyn 12 a 13 at ei gilydd i\u2019w helpu i addysgu disgyblion yn ei hen ysgol gynradd, yn debyg iawn i\u2019w brofiad ef. Roedd am roi'r cyfle iddynt a gafodd ei hun, ac roedd ei chwaer yn rhan o'r dosbarth roeddent yn ei ddysgu. Bob prynhawn Mercher, roedd Thomas yn arwain y grw\u0302p, gan eu haddysgu gyda chymorth dau ffrind, Sam a Will (a oedd yn rhan o di\u0302m buddugol gwreiddiol Archbishop McGrath hefyd!)."}, {"text_idx": "#000009", "text": "Ymlaen at heddiw, ac mae Thomas wedi pasio ei flwyddyn gyntaf mewn Cyfrifiadureg ym Mhrifysgol Abertawe. Bydd nawr yn trosglwyddo i astudio Deallusrwydd Artiffisial yn dilyn arwyddoca\u0302d cyfredol AI. Ar o\u0302l graddio, hoffai fod yn hunangyflogedig drwy greu apiau, rhaglenni a chynhyrchion. Mae eisoes yn defnyddio\u2019r sgiliau a ddysgodd gan Technocamps wrth weithio ar brosiectau gyda chyfoedion \u2013 gan gynnwys sut i ddal ei hun, pryd i gyfrannu a phryd i wrando."}, {"text_idx": "#000010", "text": "Roedd yn wych gweld disgyblion presennol o flwyddyn 7 yn ennill cystadlaethau Technocamps yn defnyddio'r cit a enillodd fy nhi\u0302m yn o\u0302l pan oedden nhw ym Mlwyddyn 7! Roedd yn swreal mynd o\u2019i haddysgu i raglennu, i\u2019w gweld yn ennill cystadlaethau i\u2019w hysgol gyda\u2019r holl waith caled a wnaeth hi a\u2019i chyd-ddisgyblion, mae\u2019n deimlad gwych sy\u2019n fy ngwneud i mor falch o\u2019r hyn mae wedi\u2019i gyflawni. Rwy'n gobeithio dod yn rhan o Technocamps er mwyn gallu helpu mwy o bobl i gael y cyfleoedd hyn"}, {"text_idx": "#000011", "text": "Cymerodd ein ti\u0302m Clwb Cod cyntaf un ran yng nghystadleuaeth roboteg Technocamps yn o\u0302l yn 2016. Fe wnaethant ddylunio ac adeiladu robot i gynorthwyo mewn amgylchedd addysg a dyfarnwyd y wobr gyntaf iddynt. Roedd hwn yn brofiad gwirioneddol ysbrydoledig iddynt, gyda llawer o\u2019r ti\u0302m yn mynd ymlaen i astudio Cyfrifiadureg ar lefel TGAU a Lefel A a rhai yn dewis astudio\u2019r pwnc yn y brifysgol. Mae cystadlaethau Game of Codes a Roboteg blynyddol Technocamps yn darparu heriau i\u2019n myfyrwyr iau i archwilio a datblygu eu sgiliau rhaglennu, yn ogystal a\u0302 rhoi cyfleoedd i\u2019n myfyrwyr Cyfrifiadureg Lefel A eu harwain a mentora."}]